
Με μεγάλη επιτυχία πραγματοποιήθηκε η μουσικοθεατρική παράσταση

βασισμένη σε κείμενα του Χαλίλ Γκιμπράν από την Κοινο_Τοπία 

Η Εταιρεία Κοινωνικής Δράσης και Πολιτισμού Κοινο_Τοπία www.koinotopia.gr στα πλαίσια των δράσεων της για την προαγωγή του πολιτισμού, την κατανόηση της διαφορετικότητας και της πολυπολιτισμικότητας παρουσίασε μουσικοθεατρική παράσταση βασισμένη στα βιβλία -του διαχρονικού και άχρονου προφήτη, του γητευτή όλων των ηλικιών- Χαλίλ Γκιμπράν ‘‘Ο Προφήτης’’ και ‘‘O Κήπος του Προφήτη’’ σε επιμέλεια της εκπαιδευτικού, εμψυχώτριας και ηθοποιού Αλέκας Ράπτη στο Επίκεντρο.
Συντελεστές της παράστασης οι οποίοι προσφέρθηκαν εθελοντικά για τη στήριξη του σκοπού της εκδήλωσης ήταν: Αλέκα Ράπτη (επιμέλεια, προσαρμογή-απόδοση κειμένων, σκηνοθεσία), Δημήτρης Δραγγανάς Φιλόλογος, Πρόεδρος Εκπ/κού Μορφωτικού Πολιτιστικού Συλλόγου <<Διάπλους>>, Έφορος Βαλβείου Δημοτικής Βιβλιοθήκης (προσαρμογή-απόδοση κειμένων), Βασιλική Τζάρα (φωνή), Νίκος Δεληβοριάς (πιάνο), Ελευθερία–Αρετή Μαρίνου (βιολί), Ελπίδα Κουτρούμπα (χορογραφία), Λευτέρης Πετρόπουλος (φλάουτο, φλογέρα), Νίκος Γιατράκος (ήχοι, φωτισμοί, κονσόλα), Studio Fousekis (Bίντεο-Μοντάζ), Παναγιώτης Μουλίνος (φωτογράφιση), Χρήστος Ταγαρόπουλος (οπτικοποίηση-τεχνική υποστήριξη). Υποστηρικτές της εκδήλωσης ήταν η μπυραρία-καφεποτείο Πέτρινο και ο πόλη_χώρος πάτρας Επίκεντρο.
Το πρόγραμμα περιελάμβανε προσαρμογή και απόδοση κειμένων από την Αλέκα Ράπτη και το Δημήτρη Δραγγανά πάνω στα κείμενα των βιβλίων του Χαλίλ Γκιμπράν ‘‘Ο Προφήτης’’ με άξονα τις θεματικές ενότητες: αγάπη, παιδιά, προσφορά, εργασία, κατοικίες, ελευθερία, αυτογνωσία, φιλία, χρόνος, θάνατος και ‘‘O Κήπος του Προφήτη’’ με άξονα τις ενότητες: Το έθνος να λυπάστε, Τι σημαίνει να υπάρχεις, Υπέρβαση έξοδος καθώς και απόδοση από τη Βασιλική Τζάρα (φωνή) και Νίκο Δεληβοριά (πιάνο) των μουσικών ακουσμάτων: ‘‘Τι είναι αυτό που το λένε αγάπη’’ (συνθέτης Τ. Μωράκης, στίχοι Δανάη), ‘‘Τον εαυτό του παιδί’’ (μουσική Μάριος Φραγκούλης, στίχοι Παρασκευάς Καρασούλος), ‘‘Έλα σε μένα’’ (μουσική Mάνος Χατζιδάκις, στίχοι N. Γκάτσος), ‘‘Κεμάλ’’ (μουσική Mάνος Χατζηδάκις, στίχοι Νίκος Γκάτσος), ‘‘Το μαγικό βουνό’’ (μουσική Θύμιος Παπαδόπουλος, στίχοι Παρασκευάς Καρασούλος), ‘‘Σήμερα’’ (στίχοι-μουσική Σταμάτης Σπανουδάκης), ‘‘Η μπαλάντα του Ούρι’’ (μουσική Mάνος Χατζηδάκις, στίχοι Νίκος Γκάτσος), Οδός ονείρων (στίχοι-μουσική Mάνος Χατζηδάκις). 
Πινελιά από τη μουσική παράδοση των Καλάς (φλογέρα) και το ‘‘El Condor pasa’’ Simon & Garfunkel (φλάουτο) αποδόθηκαν από το Λευτέρη Πετρόπουλο ενώ παράλληλα παρουσιάστηκαν τα video Το τραγούδι της Γης (Leo Rojas), Aυτογνωσία, Όταν η αγάπη σε καλεί.
Τέλος το ‘‘Το κάλεσμα του εραστή’’ (από το έργο Πεζά ποιήματα του Χαλίλ Γκιμπράν) παρουσιάστηκε από την Αλέκα Ράπτη σε χορογραφία Ελπίδας Κουτρούμπα και μουσική επένδυση με βιολί από την Ελευθερία-Αρετή Μαρίνου.
Τα έσοδα της παράστασης θα δοθούν εξ ολοκλήρου για τη στήριξη της φυλής των Καλάς.

